stanford-oval/wikipedia huggingface dataset:
אולבורג
יעדים חשובים ואטרקציות

טירת Aalborghus (אולבורגהוס) שנבנה ב-1539 על ידי כריסטיאן השלישי, מלך דנמרק
בית האבן של הסוחר יינס באנג (Jens Bangs Stenhus) - בית מגורים ומסחר ברנסאנס
מנזר רוח הקודש משנת 1431 - המוסד החברתי בעתיק ביותר בדנמרק.
המוזיאון לאמנות מודרנית KUNSTEN ,מאחסן אמנות דנית ובינלאומית מהמאה ה-20, תוכנן על ידי האדריכל אלוור אלטו
הרחוב "יומפרו אנה גאדה" (רחוב הבתולה אנה ) הוא רחוב עתיק וציורי עם פונדקים אופנתיים ומסבאות בירה אופייניות.
תיאטרון "בית המוזיקה" (Musikkens Hus) בניין מודרני שתוכנן על ידי קופ הימלבלאו
מרכז התרבות "נורדקראפט" שוכן בתוך תחנת כוח לשעבר ומארח תערוכות אמנות חינמיות, במות קונצרטים, אירועי ספורט, בתי קפה וקולנוע.
מרכז האירועים Springeren – Maritimt Oplevelsescenter (בעבר - Aalborg Søfarts- og Marinemuseum) מוקדש לחיי הים ומסעות הים.
המוזיאון להיסטוריה - שנוסד בשנת 1863 מוקדש לתולדות התרבות של אולבורג ולארכאולוגיה של האזור, כולל חצי האי הימרלנד. הוא מצויד בספרייה מצקועית ענפה. האוסף הארכאולוגי כולל כ-100000 פריטים, במיוחד מהתקופה הנאוליתית, תקופת הברונזה, ימי הוויקינגים ומימי הביניים.
במרכז העיר מתנשאת קתדרלת בודולף הקדוש מהמאה ה-15, שלבנותיה הלבנות מעניקות לה מראה אופייני.
בטיילת על גדת הלימפיורד פוקגשים את גשר וסטרבו, מרכז הכנסים והתערוכות אוטזון שנבנה על ידי האדריכל הדני יירן אוטזון וכן בית המכס המלכותי ההיסטורי Kongeligt Toldkammer.
מזרקה מודרנית עם שמשמיעה את צלילי מוזיקה על פני המים של הנדל
גן החיות של אולבורג.
מגדל התצפית של אולבורג, Aalborgtårnet ,טריפוד, בעל אחד מסימני ההיכר של העיר, בעל גובה של 54,9 מ, נבנה ב-1933. הוא מאכסן מסעדה מעגלית.
רובע קטן של חנויות ובתי קפה התפתח ברחוב רברבאנסגאדה Reberbansgade בתוך שכונת הפועלים וסטבי. (Vestby)
בין העיר העתיקה לתחנת הרכבת וברובע המרכזי וסטבי מתנשאים בתי מגורים גדולים שנבנו במהלך המאה ה-19 בסגנון ההיסטוריציסטי הנורדי.
בשנים 1947–2010 פעל בצפון העיר פרק שעשעוים קטן שנקרא עד שנת 2006 טיבולילנד ואחר כך קרולינלונד, אולם בשנת 2010 נסגר
בגלל המספר המועט של המבקרים.
אירועים

בסוף מאי – קרנבל אולבורג, מגדולי הקרנבלים של סקנדינביה, מושך כ-100,000 אורחים כל שנה. ded in 1881.
בימי ראשון – יריד האוכל Rosdahl
תעשייה

אולבורג נשארה עדיין עיר תעשייה חשובה. היצור והייצוא העיקרי שלה היו דגנים, מלט, דגים ומשקאות חריפים. . החל משנות ה-90 של המאה ה-20 החלו להיפתח ברחבי העיר הרבה מפעלי היי-טק. באולבורג פועלים בין השאר החברות Siemens Wind Power,
Aalborg Industries, Portland Aalborg המייצרות של רוטורים של טורבינות רוח, דוודים ימיים ומלט.
תחבורה

תחנת הרכבת אולבורג הנמצאת במרחב ג'ון פ. קנדי מחברת את העיר עוד משנת 1969 לרדנרס ולדרום.
נמל התעופה אולבורג נמצא שישה ק"מ צפונית מערבית ממרכז העיר, בצפון מיצר לימפיורד.
העיר נחצית על ידי הכביש האירופי E45 המחבר אבין אלטה, נורווגיה, לג'לה באיטליה.
יחסי חוץ

אולבורג מקיימת ברית ערים תאומות עם 29 ערים ברחבי העולם. היחסים כוללים החלפת משלחות של ילדים ומבוגרים בין הערים ושיתוף בנושאי תרבות, כלכלה וחינוך. אולבורג היא העיר עם הכי הרבה ערים תאומות בדנמרק. כל ארבע שנים אולבורג מזמינה משלחות של ילדים ונוער מכל הערים התאומות שלה לשבוע של ספורט בעיר.
יחסי חוץ > ערים תאומות

סקוטלנד אדינבורו, סקוטלנד.
גרינלנד איטוקורטומיט, גרינלנד.
הולנד אלמרה, הולנד.
צרפת אנטיב, צרפת.
גרמניה בידלסדורף, גרמניה.
טורקיה בודרום, טורקיה.
פולין גדיניה, פולין.
אירלנד גולוויי, אירלנד.
איסלנד הוסביק, איסלנד.
ליטא וילנה, ליטא.
גרמניה ויסמר, גרמניה.
בולגריה ורנה, בולגריה.
ישראל חיפה, ישראל.
הרפובליקה העממית של סין חפיי, הרפובליקה העממית של סין.
רומניה טולצ'ה, רומניה.
אנגליה לנקסטר, אנגליה.
גרינלנד נוק, גרינלנד.
ארצות הברית סולבנג, קליפורניה, ארצות הברית.
רוסיה פושקין, רוסיה.
איי פארו פיוגלפיורר, איי פארו.
נורווגיה פרדריקסטד, נורווגיה.
רוסיה קלינינגרד, רוסיה.
שוודיה קרלסקוגה, שוודיה.
לטביה ריגה, לטביה.
פינלנד ריהימקי, פינלנד.
גרמניה רנדסבורג, גרמניה.
שווייץ רפרסביל-יונה, שווייץ.
ארצות הברית רסין, ויסקונסין, ארצות הברית.
גלריה

רחוב יומפרו אנה גאדה
בית על הגדה
מדרחוב
תחנת רכבת
הערות שוליים

↑  תיעוד על מטבעות: "Alabu" ‏– 1035
↑  שטח מטרופולין 1,152 קמ"ר
↑  מסגדי אולבורג
↑  על בית גרנלנד באולבורג
↑  Sanja Dzalbe Spatial visibility of Greenlanders in Aalborg  באתר diva portal
↑  על רדיפות היהודים הדנים
↑  באתר visitdenmark
1 2 3  אתר המרכז העולמי לגניאלוגיה היהודית jewishgen - סקנבינביה
↑  גJerusalem Post 6 באפריל 2021, כנען ליפשיץ
| --- | --- |
בקרת זהויות :  NLI: 987007550589805171  BnF: cb13611870f (data)  GND: 4128603-0  LCCN: n81018849  MusicBrainz: 497f1c8c-e662-4353-b822-009d1d28a656  NARA: 10044949  NKC: ge307010  SUDOC: 075756307  VIAF: 140725186   WorldCat (עם VIAF): 140725186 
אולבורג בסביבות שנת 1830. טחנת הקמח הישנה כפי שצוירה על ידי בעל היקב בוק. נראים מים שהתשייכו בעבר לנחל אסטרו
מראה מעל העיר. ברקע :לימפיורד עם טורבינות רוח, 2010
הקתדרלה הלותרנית הבישופית בודולפי הקדוש בעיר אולבורג.
מנזר גברתנו (VorFrueKirke) באולבורג
אוקסנה פיודורובה

| --- | --- |

 לידה:  17 בדצמבר 1977 (בת 46) פסקוב 
 מדינה:  רוסיה 
 השכלה:  St. Petersburg University of the Russian Interior Ministry (2000) 
 מעסיק:  St. Petersburg University of the Russian Interior Ministry 
 תפקיד:  שגריר הרצון הטוב של יוניסף (2007) 
 מפלגה:  רוסיה הוגנת 
 השקפה דתית:  הכנסייה האורתודוקסית הרוסית 
 בן או בת זוג:  ניקולאי בסקוב (2009–2011) 
 מספר צאצאים:  2 
 פרסים והוקרה:  מיס תבל (2002)  מיס רוסיה (2001) 
 fedorovaoksana.com
 
אוקסנה גנאנדייבנה פיודורובה (ברוסית: Оксана Геннадьевна Фёдорова; נולדה ב-17 בדצמבר 1977) היא דוגמנית ומגישת טלוויזיה רוסייה. מיס תבל הראשונה שהודחה מתפקידה.
ראשית חייה

פיודורובה נולדה בפסקוב, היא גדלה כבת יחידה על ידי אמה שעבדה כאחות בבית חולים פסיכיאטרי ועל ידי סביה מצד אמה, סבתה הייתה בת למשפחת אצולה, בנעוריה ניגנה בסקסופון והייתה בלהקה בבית ספרה. במסגרת לימודיה היא כתבה תזה בנושא "רגולציה של חוקרים פרטיים ופעילות ביטחונית בפדרציה הרוסית". ב-2005 ניסתה לברר מה עלה בגורל אביה עמו ניתקה את הקשר וגילתה שהוא נפטר.
תחרויות יופי

היא עברה לסנקט פטרבורג על מנת ללמוד במשרד הפנים הרוסי ושם החלה להתחרות בתחרויות יופי, היא נבחרה ב-1999 למיס סנט פיטרסבורג וב-2001 למיס רוסיה, בתחרות מיס תבל לשנת 2002 היא לקחה את המקום הראשון לאחר שניצחה גם בתחרות שמלות הערב וגם בתחרות בגדי הים ובמסגרת תפקידה סיירה במספר מדינות ברחבי העולם, ארבעה חודשים לאחר כהונתה ארגון מיס תבל החליט להדיח אותה מתפקידה לאחר שהוסבר שלא ביצעה כראוי את תפקידה ובין היתר לא נכחה בטקס בחירת מיס הנוער של ארצות הברית כמיטב המסורת, ונחשד גם כי נישאה בחשאי והרתה, בניגוד לנוהלי התחרות ולחוזה עליו חתמה וסגניתה מיס פנמה ג'סטין פאסק הוכתרה כמיס תבל.
דוגמנות ואופנה

לאחר כהונתה היא דגמנה בשבוע באופנה של רומא ובשבוע האופנה של מילאנו, הופיעה באירועי אופנה רבים במדינתה וביניהם "יריד המיליונרים של מוסקבה", ב-2005 שימשה כשופטת ב-"Ty - supermodel" (גרסה רוסית של "הטופ מודל הבאה"). ב-2008 היא הוציאה את ספרה "סגנון הפורמולה" העוסק בעצות וטיפים ליופי וטיפוח ובנוסף מכיל גם מידע אוטוביוגרפי אודותיה.
ב-2010 החלה לשמש כעורכת אחראית של מגזין אופנה, ב-2011 הייתה שופטת אורחת בגרסה הרוסית של "פרויקט מסלול".
טלוויזיה

ב-2003 החלה להנחות תוכנית טלוויזיה לילדים ובאותה שנה זכתה התוכנית בפרס TEFI, מ-2003 ועד 2004 הנחתה את הגרסה הרוסית של "המבצר", ב-2006 התחרתה בגרסה הרוסית של "רוקדים עם כוכבים" והגיעה עד למקום החמישי, היא הנחתה את תחרות הקדם אירוויזיון הרוסית ב-2008, 2010 ו-2012 הציגה את תוצאות הניקוד הרוסי באירוויזיון, היא גם הנחתה את התחרויות לבחירת הנציג הרוסי באירוויזיון הילדים.
קולנוע

ב-2008 דובבה את המלכה קלריון בדיבוב הרוסי של הסרט "טינקר בל", ב-2010 היא דיבבה את ברבי בדיבוב הרוסי של הסרט "צעצוע של סיפור 3".
מוזיקה

ב-2009 הנחתה פסטיבל מוזיקה בבלארוס, ב-2008 ביצעה דואט ביחד עם דימה בילאן וב-2011 יצא אלבומה הראשון שהקליטה כזמרת.
צדקה

ב-2007 החלה לשמש כשגרירה של רצון טוב ברוסיה עבור ארגון קרן החירום הבינלאומית של האומות המאוחדות לילדים וב-2009 ייסדה ארגון העוסק בצדקה לילדים ונקרא "Hurry To Create Wonders!", היא עובדת באופן קבוע עם זוכות מיס רוסיה נוספות בפעילויות לקידום צדקה וב-2009 הופיעו בקונצרט "יום הילד הבינלאומי" שניערך במוסקבה.
חיים אישיים

ב-2007 נישאה במינכן לדוגמן הגרמני פיליפ טופט וב-2010 הם התגרשו, ב-2011 התחתנה בפעם השנייה עם אנדריי בורודין, בעל תפקיד בסגל הנשיאותי של רוסיה וסגן נשיא התאחדות האיגרוף הרוסית, ב-2012 נולד לה בן וב-2013 ילדה את בתה, בדתה היא בת הכנסייה האורתודוקסית הרוסית.
אליסון ג'קסון

| --- | --- |

אליסון ג'קסון במוזיאון חיפה לאמנות, 2017
 לידה:  15 במאי 1970  (בת 54) סאות'סי, הממלכה המאוחדת 
 מקום לימודים:  הקולג' המלכותי לאמנות, לונדון 
 http://www.alison-jackson.co.uk/
 
אליסון ג'קסון (באנגלית: Alison Jackson; נולדה ב-15 במאי 1970 בסאות'סי (אנ'), הממלכה המאוחדת) היא אמנית בריטית שזכתה בפרס באפט"א לטלוויזיה, ועבודותיה הוצגו בגלריות ותערוכות רבות, בעיקר בלונדון.
היא התפרסמה בצילומים וסרטונים בהם מוצגים לכאורה ידוענים, המגולמים בידי כפילים, במצבים מביכים או ביזאריים.
ביוגרפיה

ג'קסון סיימה תואר ראשון בפיסול אמנותי במכללת צ'לסי לאמנות ועיצוב בלונדון. יצירותיה הראשונות היו בסגנון ציור מופשט. בעבודת הסיום שלה, בשנת 1997, הציגה את ישו הצלוב. היצירה נמכרה בגלריה תמורת 1,500 ליש"ט, והכפילה את ערכה פי 10 בתוך 5 שנים.
בסוף שנות התשעים השלימה ג'קסון תואר שני בצילום אמנותי בקולג' המלכותי לאמנות בלונדון.
בשנת 1999 פרסמה סדרת תמונות בשחור-לבן בהן מוצגות דמויות הדומות לדיאנה, הנסיכה מוויילס, ובן זוגה דודי אל-פאייד, חובקים תינוק. התמונות זכו לפרסום רב בבריטניה, אך רבים הביעו תרעומת על השימוש בדמותה של דיאנה, שנראה בעיניהם לא ראוי. הצילומים היו חלק מסדרת דימויים שיצרה, ובה דמויות הדומות לידוענים מוצגות במצבים פרובוקטיביים.
בשנת 2002 יצרה ג'קסון סדרה קומית בשם Doubletake עבור ערוץ 2 של ה-BBC, בה הוצגו לכאורה ידוענים במצבים מביכים. בין השאר שיחקו בסדרה כפילים של ג'ורג' בוש הבן וטוני בלייר. הסדרה זיכתה אותה באותה שנה בפרס באפט"א לטלוויזיה על חדשנותה. בעקבות הצלחת הסדרה יצרה ג'קסון מספר סדרות דומות. באחת הסדרות מככב כפיל של סוון-יוראן אריקסון, ובאחרת היא מציגה גרסה משלה לחתונת הנסיך ויליאם וקתרין מידלטון.
בנובמבר 2016 השתתפה ג'קסון בעצרת מחאה נגד דונלד טראמפ בניו יורק, אליה הביאה כפיל של טראמפ ומספר דוגמניות בבגדי ים, שהמחישו את טענותיה נגד יחסו של טראמפ לנשים.
יצירתה

אף על פי שאליסון ג'קסון התפרסמה בסדרת הטלוויזיה Doubletake, היא אמנית היוצרת במספר רב של פורמטים, ותערוכותיה מציגות בעיקר את עבודתה בצילום אמנותי. יצירותיה הוצגו בגלריות רבות ותערוכות לאמנות.
משנת 1997 ועד היום הציגה ג'קסון עשרות תערוכות שבהן הוצגו צילומיה. רוב התערוכות נערכו בבריטניה, וחלקן בערים שונות באירופה ובארצות הברית. במרץ 2017 התארחה במוזיאון חיפה לאמנות, שם הוצגה תערוכה מצילומיה.
ב-1999 יצרה סדרת פרסומות לשוופס בבריטניה.
לאחר הצלחת סדרת הטלוויזיה Doubletake, בשנת 2002, יצרה ג'קסון מספר סדרות דומות, רובן עבור ה-BBC.
ב-2015 הפיקה ג'קסון מופע אופרה אוונגרדי בשם "La Trashiata", שהוצג במסגרת פסטיבל אדינבורו.
אליסון ג'קסון הוציאה לאור ארבעה ספרים ובהם מוצגות עבודות הצילום שלה.
ספריה

Private - Alison Jackson (Donald Trump cover). 2016. ISBN 978-1-91-155600-8.
Private - Alison Jackson (Royals cover). 2016. ISBN 978-1-91-155601-5.
Stern Fotographie 70 - Alison Jackson. teNeues Media. 2012. ISBN 978-3-65-200071-0.
Confidential: What you see in this book is not "real". Taschen. 2007. ISBN 978-3-82-284638-4.
Private. Penguin Books Ltd. 2004. ISBN 978-0-14-101918-5.
תערוכות

מוזיאון חיפה לאמנות, "אנונימיX: סוף עידן הפרטיות", 2017, תערוכה קבוצתית
2017 London Art Fair, London, UK
2016 HG Contemporary, New York, USA
2016 Museum Villa Rot, Burgrieden, Germany
2015 NRW/Forum, Düsseldorf, Germany
2014 Schon Museum, Frankfurt, Germany
2014 Centre Pompidou, Paparazzi, Paris, France
2013 Anderson Pertwee and Gold, London, UK
2011 Ben Brown Fine Arts, London, UK
2011 Hayward Gallery, London, UK
2011 SF Moma, San Francisco, USA
2010 Tate Modern, SF Moma, Exposed 2010, UK
2009 J. Sheekey, London, UK
2008 Hamiltons Gallery, London (www.hamiltonsgallery.com)
2008 Tate Liverpool, Liverpool Biennial, UK
2008 The New Art Gallery, Walsall, UK 'Starstruck'
2007 M+B, Los Angeles, US (www.mbfala.com)
2007 Paris Photo
2006 Mak Museum, Vienna
2005 Kunsthalle, Vienna: Superstars
2004 Julie Saul, New York City
2004 Photo, London, UK
2004 Hayward Gallery. London About Face. Photography and the Death of the Portrait
2003 The Richard Salmon Gallery, London 'Mental Images on War'
2003 Musée de l'Elysée, Lausanne.
2003 ICP International Center of Photography, New York
2002 The Musee de la Photographie a Charleroi, Brussels, Belgium
2002 Paris Photo, Louvre.
2001 Jerwood Space, London 'Mental Images'
2000 The Richard Salmon Gallery, London, UK
2000 Art 2000 London
2000 Edinburgh Festival
1999 The Richard Salmon Gallery, London, UK
1999 The Royal Festival Hall, London. Articultural Show
1999 The Blue Gallery. Temple of Diana Show curated by Neal Brown
1997 Attix Studio Gloucester Road, London, UK
הערות שוליים

↑  BAFTA Awards, Television - Innovation in 2002 (באנגלית).
↑  מפגש עם הצלמת אליסון ג'קסון, באתר מוזיאון חיפה לאמנות
| --- | --- |
בקרת זהויות :  NLI: 987007418480405171  PLWABN: 9810645033105606  BnF: cb146410313 (data)  GND: 129832367  ISNI: 0000 0001 0978 0777  LCCN: n88235023  PIC: 304318  RERO: 02-A020410558  RKD: 271766  SUDOC: 088516423  ULAN: 500345640  VIAF: 60172895   WorldCat (עם VIAF): 60172895 
כפיל שאופר כדי להיות דומה לדונלד טראמפ בסצנה מבוימת שבה גננים משיבים רוח בשערו
קניה ווסט ובנו התינוק, צילום של אליסון ג'קסון, 2013
אנג'לו רוטה

| --- | --- |
אין תמונה חופשית
 לידה:  9 באוגוסט 1872 מילאנו, ממלכת איטליה 
 פטירה:  1 בפברואר 1965 (בגיל 92) קריית הוותיקן 
 מדינה:  איטליה, ממלכת איטליה 
 מקצוע:  כומר קתולי, דיפלומט 
 מידע חסיד אומות העולם
 פרסים והוקרה:  חסיד אומות העולם (16 ביולי 1997)  מפקד עם כוכב במסדר ההערכה של הרפובליקה של פולין 
 קישורים חיצוניים
 יד ושם:  אנג'לו רוטה
 
לוח זיכרון לאנג'לו רוטה בבודפשט
שמו של רוטה מונצח על לוח זיכרון לראול ולנברג ולמצילי יהודים נוספים, בחצר בית הכנסת הגדול של בודפשט
אנג'לו רוטה (באיטלקית: Angelo Rotta;‏ 9 באוגוסט 1872 – 1 בפברואר 1965), יליד מילאנו, היה שגריר הוותיקן (נונציו) בהונגריה בשלהי מלחמת העולם השנייה וחסיד אומות העולם.
פועלו

בתקופת שירותו מטעם הוותיקן בבולגריה, נחשף לסבלם של יהודי אירופה תחת השלטון הנאצי והיה שותף למאמץ להשגת אישור עלייה (סרטיפיקטים) לארץ ישראל לכמה שיותר מיהודי בולגריה.
ב-24 במרץ יעץ רוטה לממשלת הונגריה למתן את תוכניותיה ביחס ליהודים. ביום התחלת הגירושים להשמדה (15 במאי 1944) מחה רוטה בשם האפיפיור נגד הגירוש המתוכנן, אך ללא הועיל.
ב-26 ביוני 1944, לאחר שקיבל לידיו את דו"ח ורבה-וצלר המתאר את ההשמדה באושוויץ, מסר רוטה, כנציג האפיפיור בהונגריה, מכתב מחאה מטעם האפיפיור פיוס ה-12 נגד גירוש יהודי הונגריה לעוצר הכתר ההונגרי, מיקלוש הורטי. אף שהניסוח היה חמקמק, הייתה זאת הפעם הראשונה שהאפיפיור יצא נגד רצח היהודים שהתרחש ברחבי אירופה באותה עת. באותו יום וכפי הנראה בהשפעת המכתב, התכנסה מועצת הכתר ההונגרי וקיבלה החלטה על הגירה של 7,800 יהודים בעלי סרטיפיקטים.
לאחר עליית מפלגת "צלב החץ" בהונגריה, שתמכה במדיניות הנאצית, התרבו מחאותיו של רוטה בפני השלטון.
בין השאר, פעל להשגת מסמכי הצלה שונים ליהודים יחד עם דיפלומטים נוספים מארצות נייטרליות, (שהוכרו אף הם, בתום המלחמה, כחסידי אומות העולם) בהם ג'ורג'ו פרלסקה איש העסקים האיטלקי שפעל בשגרירות הספרדית, פרידריך בורן, הציר השווייצרי בארגון הצלב האדום וקרל לוץ דיפלומט שווייצרי, והצליח להשיג מסמכי הגנה מטעם הוותיקן לכ-2,500 יהודים. הסתייע רבות במזכירו האישי ג'נארו ורולינו שזכה אף הוא להכרה כחסיד אומות העולם.
ראו גם

הצלת יהודים במהלך השואה
איפה אתה (שיר של אגם בוחבוט)

"איפה אתה" הוא שיר שהוקלט על ידי הזמרת הישראלית אגם בוחבוט. השיר יצא לאור בתור סינגל ב-30 באוקטובר 2022 על ידי חברת התקליטים Y.V פרודקשנס. הוא נכתב והופק על ידי הפזמונאים הישראלים תמר יהלומי ויונתן קלימי.
רקע

השיר נכתב והופק על ידי חברת התקליטים Y.V פרודקשנס, במהלך שנת 2022, כחצי שנה לפני יציאתו. ב-29 באוקטובר 2022, יום לפני יציאת השיר, פרסמה אגם בוחבוט טיזר באינסטגרם בו שהיא שרה את המילים "איפה אתה", הלקוחים מפזמון השיר.
למחרת, ב-20 באוקטובר, הועלה השיר לערוץ היוטיוב שלה ולאחריו פרסמה אגם פוסט באינסטגרם בו כתבה:
איפה אתה עכשיו בחוץ וזה מרגש אותי במיוחד. כי מעבר לזה שהשיר הזה כבר מופק ומוכן ליציאה כבר חצי שנה. אני חשבתי שהגיע הזמן לחשוף בפניכם את הלהקה שלי שצמודים אלי ומופיעים איתי גם בצבא וגם באזרחי. ולמה זה כל כך מרגש? אני רוצה להביא איתו את החלום הבא והכי גדול שלי. אני מקווה שהשיר אותי ייגע בכם כמו שהוא נגע וריגש.
מחכה לשמוע ולראות את התגובות שלכם. אוהבת אתכם.
ביצועים

בנובמבר 2022 ביצעה בוחבוט את השיר בתוכנית הרדיו דידי לוקאלי.
קבלה

השיר זכה לביקורות מעורבות. גיל משעלי ממאקו תיאר אותו כבלדה שמתאימה מאוד לאווירת החורף, בעוד דודי פטימר מאתר מעריב אונליין תיארו בתור שובר לב אולטימטיבי ל"קיוט בוי" של נונו ואף כתב כי הוא מוציא מבוחבוט יכולות ווקאליות מצוינות, הרבה רגש, כמעין בלוז רוקי התפור לקולה. עם זאת הוא ציין כי השיר לא לא יהפוך ללהיט משום שאין בו את האלמנטים הדרושים.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 19 |  |
הערות שוליים

↑   אגם בוחבוט - איפה אתה (Prod. By Tamar Yahalomy & Yonatan Kalimi), סרטון בערוץ "אגם בוחבוט - הערוץ הרשמי", באתר יוטיוב (אורך: 02:52)
↑  אגם בוחבוט, פוסט באינטגרם, 30 באוקטובר 2023
↑  אגם בוחבוט, פוסט באינסטגרם, ‏29 באוקטובר 2023
↑   אגם בוחבוט - איפה אתה? (לייב באולפן דידי לוקאלי), סרטון בערוץ "דידי לוקאלי didi localy", באתר יוטיוב (אורך: 02:28)
↑  גיל משעלי, ‏פותחת קופות? המסר המסתורי של אגם בוחבוט, באתר ‏מאקו‏, 30 באוקטובר 2022
↑  דודי פטימר, ‏הפרפראזה שאייל גולן עשה ל"פנתרה" מחזירה לימי הזוהר של הזמר הים תיכוני, באתר מעריב אונליין, 5 בנובמבר 2022
| אגם בוחבוט |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | אין קונספט |  |
| מיני אלבומים | Sold Out בלב • איפי ללב שבור |  |
| סינגלים | "כמו בריו" • "ארטיק מסטיק" • "אצל הדודה והדוד" • "לוקה" • "בננות" • "לימונדה" • "סופות" • "יהלום" • "כל העולם" • "מגבות" • "באתי להציל אותך" • "בשורות טובות" • "יותר חזק מה" • "קופידון" • "איפה אתה" • "לא שומעת" • "אהובי" • "נאדי באדי" • "אתה" |  |
| השתתפות בסינגלים | "דובשנייה" • "מנגלים" |  |
| שירים אחרים | "טרנטולה" |  |
| פילמוגרפיה | בית ספר למוסיקה • הבנים והבנות • תברחו • כפולה |  |
איי כריסטיאניה (יוון)

ערך זה עוסק באיים בארכיפלג סנטוריני שביוון. אם התכוונתם למשמעות אחרת, ראו .
| --- | --- |

 נתונים גאוגרפיים
 מיקום:  הים האגאי 
 קואורדינטות:  36°14′00″N 25°13′00″E﻿ / ﻿36.233333333333°N 25.216666666667°E﻿ / 36.233333333333; 25.216666666667
 נתונים מדיניים
 מדינה:  יוון 
 אוכלוסייה:  0 (2011, 2021, 2001)
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןאיי כריסטיאניה(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןאיי כריסטיאניה
 
תצלום אוויר של הארכיפלג
איי כריסטיאניה או איי כריסטיאנה (מיוונית: Χριστιανά Θήρας) היא קבוצת איים בה שלושה איים וולקניים באיים קיקליאדים שביוון.
גאוגרפיה

האיים ממוקמים 16 קילומטרים דרומית - מערבית לקבוצת איי סנטוריני והם נחשבים חלק מהארכיפלג של סנטוריני.
קבוצת האיים מורכבת מהאיים כריסטיאני (Χριστιανή, הגדול שבהם), אשטי (Εσχάτη) ואסקניה (Ασκανιά). שטח האי כריסטיאני הוא כ- 2.35 קמ"ר.
היסטוריה

באי כריסטיאני ישנם שרידים של התיישבות אנושית מהתקופה הנאוליתית. איי כריסטינה אינם מיושבים מאז שנות התשעים של המאה התשע עשרה. תושבי האיים עסקו בחקלאות לפני עזיבת האיים. באיים נותרו שרידים של הכפרים, הדרכים ששימשו את התושבים, ואף כנסייה אחת. כמו כן באיים שרידי יישובים מימי הביניים.
באמצע שנות השבעים, האי הגדול ביותר, כריסטיאני, נחשב על ידי נאט"ו כאתר מתאים לבסיס צבאי שנועד להכיל סילו לטילים, אך זה מעולם לא נבנה.
כיום האיים הם בבעלות פרטית והגישה הציבורית אליהם מוגבלת.
לקריאה נוספת

• Walter L. Friedrich, , P 14
הערות שוליים

1 2 3  גאוגרפיה של סנטוריני
↑  אוכלוסיית האיים כיום
1 2 3  ראו ב"לקריאה נוספת" בספרו של Walter L. Friedrich
אן בליית'

| --- | --- |
אן בליית' (1954)
אן בליית' (1954)
 לידה:  16 באוגוסט 1928 (בת 96) מאונט קיסקו,  ניו יורק, ארצות הברית
 שם לידה:  Ann Marie Blyth 
 סוגה מועדפת:  מוזיקת פופ מסורתית 
 מדינה:  ארצות הברית 
 תקופת הפעילות:  1933–1985 (כ־52 שנים)
 מקום לימודים:  בית ספר המקצועי לילדים 
 מספר צאצאים:  5 
 פרסים והוקרה:  כוכב בשדרת הכוכבים בהוליווד (8 בפברואר 1960) 
 פרופיל ב-IMDb
 
אן בליית' (באנגלית: Ann Blyth;‏ נולדה ב-16 באוגוסט 1928) היא שחקנית קולנוע וטלוויזיה וזמרת אמריקאית לשעבר.
ביוגרפיה

היא נולדה בקיסקו במדינת ניו יורק, ולאחר שהוריה התגרשו עברה עם אמה לניו יורק. בגיל חמש החלה להופיע בתוכניות ילדים ברדיו.
בגיל 16 הופיעה על הבמה בברודוויי בהצגה "משמר הריין" של ליליאן הלמן. ההצגה נחלה הצלחה והיא קבלה פרס מחוג המבקרים של ניו יורק.
היא החלה להופיע בסרטים וב-1945 הופיעה בסרט "מילדרד פירס" לצידה של ג'ואן קרופורד והייתה מועמדת לפרס אוסקר לשחקנית המשנה הטובה ביותר.
ב-1951 הופיעה לצידו של מריו לנצה בסרט "קארוזו הגדול" שנחל הצלחה גדולה.
היא הייתה אמורה להופיע שוב לצידו של לנצה בסרט המוזיקלי "הנסיך הסטודנט" בשנת 1954 אבל לנצה פוטר ובמקומו הופיע לצידה אדמונד פורדום.
היא הופיעה שוב לצידו של פורדום בסרט "גנב המלך" ("The King's Thief") בשנת 1955.
סרטה האחרון היה "סיפורה של הלן מורגן" לצידו של פול ניומן (1957). בסרט זה דובבה שירתה על ידי הזמרת גוגי גרנט. היא הייתה מועמדת ל-Laurel Awards על משחקה בסרט הזה.
היא הופיעה גם בסדרות טלוויזיה כמו "רצח במשיכת קולמוס", "קווינסי", "שם המשחק" ועוד.
לבליית' יש כוכב בשדרת הכוכבים של הוליווד.
פילמוגרפיה חלקית

מילדרד פירס (1945)
כוח אלים (1947)
הקניון האדם (1949)
קארוזו הגדול (1951)
הנסיך הסטודנט (1954)
רוז מארי (1954)
קיסמט (1955)
גנב המלך (1955)
סיפורו של בסטר קיטון (1957)
סיפורה של הלן מורגן (1957)
אליסון הניגן

| --- | --- |

 לידה:  24 במרץ 1974 (בת 50) וושינגטון די. סי., ארצות הברית 
 שם לידה:  Alyson Lee Hannigan 
 מדינה:  ארצות הברית 
 תקופת הפעילות:  מ-1986 
 מקום לימודים:  אוניברסיטת מדינת קליפורניה  תיכון נורת' הוליווד 
 בן או בת זוג:  אלכסיס דניסוף (2003–?) 
 מספר צאצאים:  2 
 http://alysonhannigan.com
 פרופיל ב-IMDb
 חתימה:   
 
הניגן, 2003
אליסון לי הניגן (באנגלית: Alyson Lee Hannigan; נולדה ב-24 במרץ 1974) היא שחקנית ומנחת טלוויזיה אמריקאית-יהודייה. ידועה בעיקר בשל גילום דמותה של לילי אולדרין בקומדיית המצבים "איך פגשתי את אמא", בתור וילו רוזנברג בסדרת הדרמה "באפי ציידת הערפדים", ובתור מישל פלאהרטי בסדרת סרטי "אמריקן פאי".
ביוגרפיה

הניגן נולדה בוושינגטון די. סי. שבארצות הברית. בתם של אמילי (פוסנר) האס, אשת נדל"ן, ואל הניגן, נהג משאית. אימה של הניגן היא יהודייה, ואביה נוצרי. הוריה התגרשו כשהייתה בת שנתיים, והיא גדלה ברוב הזמן עם אמהּ באטלנטה, ג'ורג'יה.
לאחר לימודי התיכון בצפון הוליווד, היא למדה וסיימה בהצטיינות לימודים לתואר ראשון בפסיכולוגיה nאוניברסיטת המדינה של קליפורניה בנורת'רידג', שם גם הייתה חברה באחוות אלפא צ'י אומגה.
קריירה

בגיל ארבע החלה להופיע בפרסומות ובגיל 11 עברה להוליווד,ושנה לאחר מכן בשנת 1986, הופיעה הניגן לראשונה בסרט הקולנוע "Impure Thoughts". ב-1989, היא הופיעה לראשונה בטלוויזיה בסדרה "Free Spirit" וגילמה את ג'סי הרפר. שנה מאוחר יותר התארחה בפרק בסדרה "רוזאן". בשנת 1994, התארחה בפרק בסדרה "מגע של מלאכים".
הניגן התפרסמה בשל גילומה את ווילו רוזנברג, חברתה הטובה של באפי סאמרס, בסדרה "באפי ציידת הערפדים" מ-1997 עד 2003. בשנת 1999, היא החלה לגלם את מישל פלאהרטי בסרטי "אמריקן פאי".
בשנת 2001, התארחה בשלושה פרקים בסדרה "אנג'ל", וב-2002, דיבבה את דמותה של סינתיה בסדרת האנימציה "ראגרטס". בשנת 2004, התארחה בסדרות "מופע שנות ה-70" ו"המלך היל".
ב-1999 גילמה את ג'יג'י ל-2 פרקים בסדרת הילדים "אדי מקדאוד" ששודרה בניקלודיאון.
בשנת 2004 שיחקה הניגן בהפקה הבימתית של וסט אנד לקומדיה הרומנטית הקלאסית "כשהארי פגש את סאלי..." בתיאטרון היימרקט בלונדון, שם שיחקה בתפקיד הראשי של סאלי לצד לוק פרי אשר גילם את הארי. השחקנים מולי רינגוולד ומייקל לנדס שימשו כשחקנים מחליפים של הניגן ופרי.
בין השנים 2005–2014, שיחקה הניגן את לילי אולדרין בקומדיית המצבים המצליחה "איך פגשתי את אמא". בנוסף ב-2005, היא התארחה בשלושה פרקים בסדרה ורוניקה מארס. בשנת 2006, היא השתתפה בסרט "מת לדייט", שם גילמה את הדמות ראשית - בחורה שמנה בשם ג'וליה.
בשנת 2011, שיחקה בסרט "אהבה חתונה נישואין" ודיבבה בשני פרקים ב"אבא אמריקאי".
בשנת 2014, היא דיבבה את דמותה של וינטר בסדרה "הנסיכה סופיה הראשונה".
החל משנת 2016 הניגן היא המנחה של תוכנית הטלוויזיה של פן וטלר: "Fool Us" (אנ') ברשת The CW (החל מהעונה השלישית).
בשנת 2017 שיחקה בסרט הדרמה "אתה לוקח את האיש הזה?" לצד אלונה טל. בשנת 2018 החלה לדבב את קלייר קלנסי בסדרת ההנפשה "ננסי קלנסי - גברת מגונדרת".
בשנת 2019 גילמה את אימה של קים פוסיבול בסרט "קים פוסיבול". באותה השנה שיחקה תפקיד ראשי בסרטו של ג׳ים דונובן, ״חטיפה: סיפורה של מרי שטאופר״
בשנת 2021 שיחקה בתפקיד הראשי בסרט "פלורה ויוליסס" המבוסס על ספר באותו שם משנת 2013 שכתבה קייט די-קמילו.
בשנת 2023 התמודדה בעונה ה-32 של תוכנית המציאות "רוקדים עם כוכבים".